LCD Soundsystem

LCD Soundsystem on newyorkilainen rock-yhtye, jota ohjaa DFA Recordsin perustaja James Murphy. LCD Soundsystemin soittaman musiikin genre on dancen, punkin ja diskon sekoitus. Murphy soittaa levyllä kaikki soittimet itse, mutta livekokoonpanoon kuuluu lisäksi kosketinsoittaja, rumpali, kitaristi ja basisti. LCD Soundsystem perustettiin vuonna 2002 Brooklynissä. Sen tuotannon ulostuonti aloitettiin erinäisten singlejulkaisuiden, muun muassa Losing My Edgen, Yeahin ja Movementin muodossa vuosina 2002–2004. Yhteensä kuudestatoista kappaleesta koostuva albumi, LCD Soundsystem, julkaistiin vuonna 2005. Yhtyeen ensimmäinen albumi ylsi Suomen virallisen listan 40. sijalle. Yhtye sai ensimmäisestä albumistaan kaksi Grammy-mainintaa: albumi itse oli ehdolla parhaaksi elektronisen/dancemusiikin albumiksi; single ”Daft Punk Is Playing at My House” parhaaksi danceäänitteeksi. Lokakuussa 2006 yhtye julkaisi "45:33"-nimisen äänitteen, joka sävellettiin Nikelle osana yrityksen Nike+ Original Run -sarjaa. LCD Soundsystemin toinen studioalbumi, nimeltään Sound of Silver, julkaistiin vuonna 2007. Albumi oli ehdolla 50. Grammy- gaalassa parhaan elektronisen/dancemusiikin albumiksi. Vuonna 2010 yhtye julkaisi kolmannen studioalbuminsa, jonka nimi on This Is Happening. Albumi ylsi 41. sijalle Suomen virallisella listalla. Helmikuussa 2011 yhtye ilmoitti nettisivuillaan lopettavansa toimintansa. LCD Soundsystemin viimeisen konsertin ilmoitettiin järjestettävän 2. huhtikuuta 2011 Madison Square Gardenilla. Konsertti taltioitiin sekä dokumentissa Shut Up and Play the Hits että livealbumissa The Long Goodbye. LCD Soundsystem aloitti toimintansa jälleen vuonna 2015. Yhtyeen ensimmäinen uusi kappale viiteen vuoteen, jouluteemainen single nimeltä ”Christmas Will Break Your Heart”, julkaistiin jouluaattona 2015. Singlejulkaisusta seuranneet huhut yhtyeen uudelleensyntymisestä saivat varmistuksen tammikuussa 2016, kun Murphy kertoi LCD Soundsystemin aikeista julkaista uusi albumi ja mennä kiertueelle. Yhtyeen neljäs albumi, American Dream, julkaistiin vuoden 2017 syyskuussa. Albumi oli ehdolla parhaan vaihtoehtomusiikkialbumin saajaksi vuoden 2018 Grammy- gaalassa. LCD Soundsystemin ensimmäinen Grammy-palkinto annettiin samaisessa tilaisuudessa "Tonite"-singlelle, joka palkittiin parhaana danceäänitteenä. LCD Soundsystem on esiintynyt Suomessa 2010 Flow Festivaleilla. == Bändin jäsenet == LCD Soundsystem koostuu seuraavista jäsenistä: * James Murphy – laulu, syntetisaattorit, kitara, basso, rummut, lyömäsoittimet, rumpukone, tuotanto * Pat Mahoney – rummut, lyömäsoittimet, rumpukone, syntetisaattorit, laulu * Nancy Whang – laulu, koskettimet, syntetisaattorit * Tyler Pope – basso, kitara, syntetisaattorit, rumpukone * Al Doyle – kitara, lyömäsoittimet, syntetisaattorit, basso * Gavin Rayna Russom – syntetisaattorit, laulu * Matt Thornley – kitara, lyömäsoittimet, piano, syntetisaattorit, rumpukone * Korey Richey – lyömäsoittimet, syntetisaattorit, piano, laulu Muita yhtyeen kanssa soittaneita: * David Scott Stone – kitara, lyömäsoittimet, syntetisaattorit, laulu * Phil Skarich – basso * Phil Mossman – kitara, lyömäsoittimet * Jerry Fuchs – kitara, lyömäsoittimet (kuollut) * J. D. Mark – kitara (kuollut) ==Diskografia== ===Albumit=== * LCD Soundsystem (2005) * Introns (2006) * Sound of Silver (2007) * This Is Happening (2010) * American Dream (2017) *Electric Lady Sessions (2019) ===Singlet=== * Losing My Edge (2002) * Give It Up (2003) * Yeah (2004) * Movement (2004) * Daft Punk Is Playing at My House (2005) * Disco Infiltrator / Slowdive (Siouxsie and the Banshees cover) (2005) * Tribulations (2005) * North American Scum (2007) * All My Friends (2007) * No Love Lost (Joy Division cover) / Poupée de cire, poupée de son (Serge Gainsbourg cover)/(yhdessä Arcade Firen kanssa, 2007) * Someone Great (2007) * Confuse the Marketplace (2007) *Time to Get Away (2008) *Big Ideas (2008) *Bye Bye Bayou (2009) *Pow Pow (2010) *Drunk Girls (2010) *I Can Change (2010) *Throw (2010) *Live Alone (2011) *Christmas Will Break Your Heart (2015) *Call the Police / American Dream (2017) *Tonite (2017) == Lähteet == ==Aiheesta muualla== * LCD Soundsystemin viralliset sivut * * DFA Recordsin viralliset sivut Luokka:Yhdysvaltalaiset yhtyeet